CELEX: 52013PC0145
Language: mt
Date: 2013-03-12
Title: Proposal for an amendment to the Commission Proposal COM(2011) 607 final/2 - REGULATION OF THE EUROPEAN PARLIAMENT AND OF THE COUNCIL on the European Social Fund and repealing Council Regulation (EC) No 1081/2006

IL-KUMMISSJONI
                           EWROPEA

                                                  Strasburgu, 12.3.2013
                                                  COM(2013) 145 final

                                                  2011/0268 (COD)

                                      Proposta għal

     emenda għall-Proposta tal-Kummissjoni COM(2011) 607 /F2 għal REGOLAMENT
                   TAL-PARLAMENT EWROPEW U TAL-KUNSILL

         dwar il-Fond Soċjali Ewropew u li jħassar ir-Regolament tal-Kunsill (KE)
                                    Nru 1081/2006

MT                                                                                  MT
 ---pagebreak---                                                                 2011/0268 (COD)

                                                 Proposta għal

         emenda għall-Proposta tal-Kummissjoni COM(2011) 607 /F2 għal REGOLAMENT
                       TAL-PARLAMENT EWROPEW U TAL-KUNSILL

             dwar il-Fond Soċjali Ewropew u li jħassar ir-Regolament tal-Kunsill (KE)
                                         Nru 1081/2006

     Il-proposta tal-Kummissjoni COM(2011) 607 finali/2 – hija emendata kif ġej:

     (1) tiżdied il-premessa segwenti (6 bis):
     '(6 bis) Fid-dawl tal-bżonn persistenti li jsir sforz biex jiġi indirizzat il-qgħad fost iż-żgħażagħ
     fir-reġjuni l-iktar affettwati tal-Unjoni, għandha tiġi mnedija Inizjattiva favur l-Impjiegi għaż-
     Żgħażagħ (YEI – Youth Employment Initiative). Din għandha tappoġġja liż-żgħażagħ li
     m'għandhomx impjieg, u m’humiex għaddejjin b’xi edukazzjoni jew taħriġ (NEET – not in
     employment, education or training) f’dawk ir-reġjuni, li huma qgħeda jew inattivi, billi jiġi
     msaħħaħ u aċċellerat t-twettiq ta’ attivitajiet appoġġjati minn fondi tal-FSE. Fondi
     addizzjonali għandhom jingħataw speċifikament lill-YEI flimkien ma’ investiment tal-istess
     ammont mill-FSE. Billi jiġu mmirati persuni individwali minflok strutturi, il-YEI għandu
     jimmira li jikkumplimenta azzjonijiet oħra tal-ESF u nazzjonali li jimmiraw iż-żgħażagħ
     NEET bl-għan li tiġi implimentata l-Garanzija għaż-Żgħażagħ1.’

     (2) L-Artikolu 1 jinbidel b’dan li ġej:

                                                  'Artikolu 1
                                                   Suġġett
     Dan ir-Regolament jistabbilixxi l-missjoni tal-Fond Soċjali Ewropew (FSE), inkluża l-
     Inizjattiva favur l-Impjiegi għaż-Żgħażagħ, l-ambitu tal-assistenza tagħha, dispożizzjonijiet
     speċifiċi u t-tipi ta' nfieq eliġibbli għall-għajnuna.’

     (3) Fl-Artikolu 3, il-paragrafu 1(a)(ii) jinbidel b’dan li ġej:

                           '(ii) L-integrazzjoni sostenibbli fis-suq tax-xogħol taż-żgħażagħ (fl-età
                                 ta’ bejn il-15 u l-24) li ma jkunux f’impjieg, edukazzjoni jew
                                 taħriġ, partikolarment fil-kuntest tal-Garanzija għaż-Żgħażagħ;’

     (4) L-Artikolu 5 jinbidel b’dan li ġej:

     1
             Rakkomandazzjoni tal-Kunsill dwar it-Twaqqif ta’ Garanzija għaż-Żgħażagħ, XXX

MT                                                      2                                                   MT
 ---pagebreak---                                                  'Artikolu 5
                                                 Indikaturi
     1.       Għandhom jintużaw indikaturi komuni kif stipulati fl-Anness I ta’ dan ir-Regolament
              u indikaturi speċifiċi għal kull programm skont l-Artikoli 24(3) u 87(2)(b)(ii) tar-
              Regolament (UE) Nru […]. L-indikaturi kollha għandhom jiġu espressi f’numri
              assoluti.

              L-indikaturi tal-produzzjoni komuni u dawk speċifiċi għal kull programm
              jirrigwardaw l-operazzjonijiet implimentati parzjalment jew kompletament. Fejn
              rilevanti għan-natura tal-operazzjonijiet appoġġati, il-valuri ta’ mira kwantifikati
              kumulattivi għandhom jiġu stabbiliti għall-2022. L-indikaturi ta’ referenza
              għandhom jiġu ffissati għal żero.

              L-indikaturi tar-riżultati komuni u dawk speċifiċi għal kull programm jirrigwardaw l-
              assi prijoritarju. L-indikaturi ta’ referenza għandhom jużaw id-dejta l-aktar reċenti
              disponibbli. Il-valuri ta’ mira kwantifikati kumulattivi għandhom jiġu stabbiliti għall-
              2022.
     1 bis.   Barra mill-paragrafu 1, l-indikaturi kif stipulati fl-Anness II ta’ dan ir-Regolament
              għandhom jintużaw għall-operazzjonijiet kollha appoġġati taħt il-prijorità ta’
              investiment li hemm referenza għalihom fl-Artikolu 3(1)(a)(ii). L-indikaturi kollha
              stipulati fl-Anness II għal dan ir-Regolament għandhom jiġu marbuta ma’ valur ta’
              mira kumulattiva kwantifikata għall-2022 u linja ta’ referenza.
     2.       Fl-istess żmien tar-rapporti ta’ implimentazzjoni annwali, l-awtorità maniġerjali
              għandha tittrażmetti dejta strutturata b’mod elettroniku għal kull prijorità ta’
              investiment. Id-dejta għandha tkopri l-kategorizzazzjoni u l-indikaturi tal-
              produzzjoni u tar-riżultati.’

     (5) jiżdied il-Kapitolu III bis segwenti:

                                           'Kapitolu III bis

                        Inizjattiva favur l-Impjiegi għaż-Żgħażagħ

                                             Artikolu 15 i
                       L-għan tal-Inizzjattiva favur l-Impjiegi għaż-Żgħażagħ
     L-Inizjattiva favur l-Impjiegi għaż-Żgħażagħ għandha ssostni l-ġlieda kontra l-qgħad fost iż-
     żgħażagħ fir-reġjuni eliġibbli tal-Unjoni, kif jissemma fl-Anness III tar-Regolament (UE) Nru
     [CPR] permezz ta’ appoġġ għall-azzjonijiet taħt l-Artikolu 3 (1) (a) (ii) għal dan ir-
     Regolament. Din għandha timmira ż-żgħażagħ kollha (fl-età ta bejn il-15 u l-24) li ma jkunux
     f’impjieg, edukazzjoni jew taħriġ, li jirrissjedu fir-reġjuni eliġibbli, li huma inattivi jew
     qiegħda (inkluż dawk li jkunu ilhom qiegħda), u reġistrati jew le li qegħdin ifittxu x-xogħol.
     Bi ftehim mal-Kummissjoni, l-Istat Membru jista’ jiddeċidi li jalloka ammont limitat li ma
     jaqbiżx l-10 % tal-fondi taħt il-YEI għaż-żgħażagħ residenti f’sotto-reġjuni li jesperjenzaw
     livelli għolja ta’ qgħad fost iż-żgħażagħ u li huma barra mir-reġjuni eliġibbli tan-NUTS 2.

MT                                                   3                                                   MT
 ---pagebreak---                                             Artikolu 15ii
                                       Konċentrazzjoni tematika
     L-allokazzjoni speċifika għall-YEI m’għandhiex tiġi ikkunsidrata għall-iskop tal-
     kalkulazzjoni tal-konċentrazzjoni tematika li hemm referenza għaliha fl-Artikolu 4.

                                              Artikolu 15 iii
                                              Programmar

     L-Inizjattiva favur l-Impjiegi għaż-Żgħażagħ hija integrata fil-programmar tal-FSE taħt l-
     Artikolu 87 tar-Regolament (UE) Nru [CPR]. Fejn xieraq, l-Istati Membri għandhom
     jistipulaw l-arranġamenti tal-ipprogrammar għall-YEI fil-ftehim ta’ sħubija u fil-programm
     Operazzjonali.

     L-arranġamenti jistgħu jieħdu waħda jew iktar mill-forom segwenti:

             (a)   programm operazzjonali dedikat

             (b)   assi ta’ prijorità dedikat fi ħdan il-programm operazzjonali;

             (c)   parti minn assi ta’ prijorità.

                                            Artikolu 15iv
                                      Monitoraġġ u evalwazzjoni
     1.      Barra mid-dispożizzjonijiet magħmula fl-Artikolu 100 tar-Regolament (UE) Nru
             [CPR], minn tal-inqas wieħed għal kull sena, il-kumitat ta’ monitoraġġ għandu
             jeżamina l-implimentazzjoni tal-Inizjattiva favur l-Impjiegi għaż-Żgħażagħ fil-
             kuntest tal-programm u l-progress lejn il-kisba tal-għanijiet tagħha.

     2.      Ir-Rapport Annwali ta’ Implimentazzjoni u r-rapport finali kif jissemmew fl-Artikolu
             44(1) u (2) tar-Regolament (UE) Nru [CPR] għandu jinkludi informazzjoni
             addizzjonali dwar l-implimentazzjoni tal-Inizjattiva favur l-Impjiegi għaż-Żgħażagħ.

     3.      Fl-istess waqt tar-rapport annwali ta’ implimentazzjoni li jissemma fl-Artikolu 44(1)
             u (2) tar-Regolament (UE) Nru [CPR], l-awtorità maniġerjali għandha tittrażmetti
             dejta elettronikament strutturata għal kull assi prijoritarju jew parti tagħhom li
             jappoġġaw l-Inizzjattiva favur l-Impjiegi għaż-Żgħażagħ. Id-dejta trażmessa għandha
             tirrelata ma’ valuri għall-indikaturi stipulati fl-Anness 1 u 2 ta’ dan ir-Regolament u,
             fejn applikabbli, ma’ indikaturi speċifiċi għall-programm. Dawn għandhom
             jirrelataw ma' operazzjonijiet parzjalment jew kompletament implimentati.

     4.      Ir-rapport annwali ta’ implimentazzjoni li hemm referenza għalih fl-Artikolu 44(4)
             tar-Regolament (UE) Nru [CPR] u r-rapport finali għandhom jippreżentaw is-sejbiet
             ewlenin tal-evalwazzjonijiet li jissemmew fil-paragrafu 6 ta’ dan l-Artikolu li

MT                                                  4                                                   MT
 ---pagebreak---              jivvalutaw l-effettività, l-effiċjenza u l-impatt tal-Inizjattiva favur l-Impjiegi għaż-
             Żgħażagħ.

     5.      Ir-rapporti ta’ progress kif jissemmew fl-Artikolu 46 tar-Regolament (UE) Nru
             [CPR] għandhom jinkludu informazzjoni addizzjonali dwar u jivvalutaw l-
             implimentazzjoni tal-Inizjattiva favur l-Impjiegi għaż-Żgħażagħ.

     6.      Minn tal-inqas darbtejn waqt il-perjodu ta’ programmazzjoni, evalwazzjoni għandha
             tivvaluta l-effettività, l-effiċjenza u l-impatt tal-appoġġ mill-Fond Soċjali Ewropew u
             l-allokazzjoni speċifika għall-YEI u l-implimentazzjoni tal-Garanzija għaż-
             Żgħażagħ.

                                             Artikolu 15 v
                                Miżuri ta’ informazzjoni u pubbliċità
     1.      Il-benefiċjarji għandhom jiżguraw li dawk li jieħdu sehem f’operazzjoni jkunu
             informati speċifikament dwar l-appoġġ tal-YEI.

     2.      Kwalunkwe dokument, inkluż attendenza jew ċertifikat ieħor, li jikkonċerna tali
             operazzjoni għandu jinkludi dikjarazzjoni li turi li l-operazzjoni kienet appoġġata
             taħt il-YEI.

                                            Artikolu 15 vi
                                          Assistenza teknika

     L-allokazzjoni speċifika għall-YEI tista’ tiġi ikkunsidrata mill-Istat Membru fil-kalkulazzjoni
     tal-limitu għall-ammont totali tal-Fondi allokati għall-assistenza teknika tal-Istat Membru.

                                           Artikolu 15 vii
                                         Appoġġ finanzjarju
     3.      Id-deċiżjoni tal-Kummissjoni li tadotta programm operazzjonali għandha tiffissa l-
             ammont massimu ta’ appoġġ mill-FSE u mill-allokazzjoni speċifika għall-YEI għal
             kull assi ta’ prijorità. Il-FSE għandu tal-inqas jilħaq l-appoġġ mill-allokazzjoni
             speċifika għall-YEI għal kull assi ta’ prijorità.

     4.      Abbażi tal-ammonti li hemm referenza għalihom fil-paragrafu 1, id-deċiżjoni tal-
             Kummissjoni għandha wkoll tiffissa l-proporzjon bejn il-FSE u l-allokazzjoni
             speċifika għall-YEI.

     5.      Fejn il-YEI jkun implimentat permezz ta' assi prijoritarju speċifiku li jkopri reġjuni
             eliġibbli minn iktar minn kategorija waħda, l-għola rata ta' kofinanzjament għandha
             tapplika fir-rigward tal-allokazzjoni tal-FSE.
             L-allokazzjoni speċifika għall-YEI m'għandhiex tkun soġġetta għar-rekwiżit
             nazzjonali tal-kofinanzjament.

             Ir-rata globali tal-kofinanzjament tal-assi ta' prijorità ffissati permezz tad-deċiżjoni

MT                                                 5                                                    MT
 ---pagebreak---               tal-Kummissjoni li hemm referenza għaliha fil-paragrafu 1 għandu jiġi kkalkulat billi
              tiġi kkunsidrata r-rata ta' kofinanzjament tal-allokazzjoni tal-FSE flimkien mal-
              allokazzjoni speċjali għall-inizjattiva.’

                                           Artikolu 15 viii
                                         Ġestjoni finanzjarju
     Minbarra d-dispożizzjonijiet tal-Artikolu 120 tar-Regolament (UE) Nru [CPR], meta l-
     Kummissjoni tirrimborża pagamenti interim u tħallas il-bilanċ finali għall-Inizjattiva favur l-
     Impjiegi għaż-Żgħażagħ permezz tal-assi prijoritarju, din għandha talloka r-rimborż mill-baġit
     tal-Unjoni bejn il-FSE u l-allokazzjoni speċifika għall-YEI skont il-proporzjon stpulat fl-
     Artikolu 15 vii (2)’

     (6) jiżdied l-Anness II segwenti:

MT                                                 6                                                   MT
 ---pagebreak---                                                 'Anness II
         Indikaturi għall-Inizjattiva favur l-Impjiegi taż-Żgħażagħ (YEI – Youth Employment
                                                Initiative)

     Id-dejta għall-indikaturi kollha stipulati f’dan l-Anness għandha tiġi pprovduta fir-rapporti
     annwali ta’ implimentazzjoni li tissemma fl-Artikolu 44(1) u (2) tar-Regolament (UE)
     Nru [CPR]. Id-dejta kollha għandha titqassam skont is-sess.
     L-indikaturi immedjati tar-riżultati segwenti għandhom japplikaw:

     •         Partiċipanti qegħda li jirċievu offerta ta' impjieg, edukazzjoni kontinwa, apprentistat
               jew skema ta’ taħriġ fi żmien 4 xhur wara li jingħaqdu mal-operazzjoni tal-YEI*;
     •         Partiċipanti li ilhom qegħda li jirċievu offerta ta' impjieg, edukazzjoni kontinwa,
               apprentistat jew skema ta’ taħriġ fi żmien 4 xhur wara li jingħaqdu mal-operazzjoni
               tal-YEI*;
     •         Partiċipanti inattivi li ma jkunux f’impjieg jew taħriġ li jirċievu offerta ta' impjieg,
               edukazzjoni kontinwa, apprentistat jew skema ta’ taħriġ fi żmien 4 xhur wara li
               jingħaqdu mal-operazzjoni tal-YEI*.

     L-indikaturi fuq terminu twil tar-riżultati segwenti għandhom japplikaw:

     •         Parteċipanti f’edukazzjoni kontinwa, programmi ta’ taħriġ li jwasslu għal kwalifika,
               apprentistat jew skema ta' taħriġ 6 xhur wara t-tluq*.

     Permezz ta' deroga għall-Anness I, id-dejta għall-indikaturi fuq terminu twil tar-riżultati
     segwenti għandha tiġi rapportata fir-rapporti annwali ta' implimentazzjoni kif speċifikat fl-
     Artikolu 44 (1) u (2)

     •         Parteċipanti li sabu impjieg 6 xhur wara li telqu*;
     •         Parteċipanti li sabu impjieg għal rashom 6 xhur wara li telqu*.’

MT                                                   7                                                    MT